Aleksi valitsi Siun soten hyvien kokemusten ansiosta

Aleksi Taiponen valmistui neljä vuotta sitten Kuopiosta lääkäriksi ja on tällä hetkellä psykiatriaan erikoistuva lääkäri. Tällä hetkellä hän on töissä tehostetussa avohoidossa erikoissairaanhoidon puolella Pohjois-Karjalan hyvinvointialue – Siun soten psykiatrisessa klinikkaryhmässä. Hyvät kokemukset Siun soten psykiatrian klinikkaryhmästä vaikuttivat Aleksi Taiposen valintaan erikoistumispaikan suhteen.

“Vaimon kanssa mietittiin yhdessä, että minne menisimme. Minulla mielipiteeseen vaikutti se, että Siun sotessa psykiatrian puoli on ollut toimivaa. Tiesin, minkälaista täällä on olla töissä ja miten helppoa ja sujuvaa se on. Olemme vaimon kanssa nyt asuneet vähän reilu vuoden Pohjois-Karjalassa ja olemme viihtyneet. Täällä on helppo olla ja ihmiset ovat helposti lähestyttäviä. Joensuussa on palveluita ja harrastusmahdollisuuksia”, Aleksi kertoo.

Kiinnostaako sinua lääkärin työt Pohjois-Karjalassa? Katso avoimet työpaikkamme lääkäreille: Lääkäri, Pohjois-Karjala

Siun sote on ottanut käyttöön EVAL-sovelluksen yhdeksi rekrytointikanavaksi erityisesti erikoistumisvaiheen lääkäreille. EVAL-sovellukseen voit tutustua sekä rekisteröityä tästä linkistä: EVAL-sovellus

”Siun sotessa omaan työnkuvaan voi vaikuttaa”

Tosiasia on se, että Suomessa on pula psykiatreista. Voisi jopa veikata tai ihan suoraan sanoa, että Aleksista ja hänen kollegoistaan kilpaillaan. Mitkä ovat Siun soten kilpailuvaltit Aleksin mielestä uusien toimivien tilojen lisäksi?

“Tärkeintä työn kannalta on se, että tuki on saatavilla ja omaan työnkuvaan pystyy vaikuttamaan todella paljon. Siun sotessa voi oman mielenkiinnon ja elämäntilanteen mukaan tehdä valintoja mitä haluaa tehdä ja miten paljon”, tietää Aleksi.

“Siun sotessa asiat hoidetaan työntekijälähtöisesti. Täällä otetaan työntekijä huomioon eikä kasata liikaa töitä yhdelle ja pidetään huoli siitä, että työntekijä ei pala loppuun. Siun sotessa omaan työkuormaan voi itsekin vaikuttaa samoin kuin omaa työnkuvaa voi muokata”, hän jatkaa.

Työkuvasta Aleksi mainitsee, että Siun sotessa on laajaa mahdollisuus erikoistua oman erikoistumisalan sisälläkin.

“Minun mielestäni Siun sotessa on laaja psykiatrian klinikkaryhmä. Täällä erikoislääkärit pystyvät jopa erikoisalan sisällä keskittymään tai erikoistumaan tiettyihin mielenterveyden häiriöihin kuten psykooseihin.”

Tämä on asia mikä Aleksin mielestä on salaisuus henkilöstön pysyvyyteen ja pitkiin työsuhteisiin Siun soten psykiatrian klinikkaryhmässä.

“Siun sotessa työntekijät saavat tehdä siinä yksikössä pidempään ja pysyvästi töitä, mikä heitä kiinnostaa.”

Yhteistyö psykiatrian klinikkaryhmän ja Pohjois-Karjalan keskussairaalan muiden klinikkaryhmien kanssa on sujuvaa, sijaitseehan uusi psykiatrian L‑talo samalla tontilla keskussairaalan muiden tilojen kanssa.

“Jos on tarvinnut pyytää esimerkiksi kirurgia tai neurologia katsomaan osastolle potilasta, niin on vain soittanut ja homma on onnistunut”, kiittelee Aleksi yhteistyötä.

”Tämä on se, mitä haluan tehdä”

Aleksi kertoo opiskeluvuosinaan jo kertaalleen sulkeneensa pois vaihtoehdoista psykiatriaan erikoistumisen.

“Nelosen kandina ei muualta tarjoutunut kesätyöpaikkoja, niin menin psykiatrialle. Se olikin oikeastaan aika kivaa ja tuntui mukavasti omalta. Siitä jäi niin hyvä ja positiivinen kokemus ja pikkuhiljaa ajatus varmistui ja vahvistui psykiatriasta. Ja nyt olen Joensuussa Siun sotessa erikoistumassa psykiatriaan. Tämä tuntuu omalta alalta joka vuosi enemmän ja enemmän. Tämä on se, mitä haluan tehdä. Suosittelen muillekin kokeilemaan psykiatriaa ja tulemaan Siun sotelle. Kaikki otetaan varmaan avosylin vastaan. Tänne mahtuvat niin kandit, erikoistuvat kuin valmiitkin lääkärit töihin.”

Aleksin mielestä Siun soten psykiatrian klinikkaryhmässä erikoistuvana lääkärinä työhön saa myös tukea. Erikoistuvat kollegat ja seniorit auttavat mielellään.

“Lisäksi täällä puhalletaan yhteen hiileen. Ylipäätään otetaan huomioon, jos tuntuu, että joku osasto tai yksikkö on kuormittuneempi. Silloin jeesataan. Täällä on hyvä yhteishenki ja se on iso plussa. Meillä ei ole kuilua ylilääkäreiden, erikoistuvien tai kandien välillä. Kaikkien kanssa pystyy tosi rennosti juttelemaan ja kaikkia on helppo lähestyä. Siitä olen tykännyt.”

Tutustu työmahdollisuuksiin Siun sotessa!

Kaikki avoimet työpaikkamme löydät tästä linkistä: Avoimet työpaikat, Siun sote

Kaikki työmahdollisuudet lääkäreille löydät tästä linkistä: Lääkärit, Siun sote

Pohjois-Karjalaan? Miksi mihinkään muualle?

Pohjois-Karjalasta löytyy duunia ja uramahdollisuuksia siinä missä muualtakin, mutta meillä päin vähintään yhtä tärkeää on se, mitä tapahtuu vuorokauden muina aikoina. Ja meillähän aikaa riittää, kun kaikki on lähellä ja elämän voi omistaa muiden unelmien sijaan omilleen.

Pohjois-Karjala on niille, jotka haluavat riisua turhantärkeyden minimiin ja joiden seurassa saa olla outo tai liian tuttavallinen luvan kanssa. Vaihda siis verkkarit jalkaan tai sinistä kajalia silmiin, jos siltä sattuu tuntumaan. Puhu niin kuin ajattelet ja elä sellaista elämää, joka on sinulle tarkoitettu. Tule yhdeksi meistä!

Miksipä et muuttaisi Joensuuhun?
Elo Joensuussa on niin ihanaa, että on kerrassaan pöhköä jättää muuttamatta meille. Siksipä muuttamisesta halutaan tehdä mahdollisimman helppoa. Töiden perässä muuttavien kotiutumista helpottaa Muuttoagentti, joka neuvoo veloituksetta henkilökohtaisesti vaikkapa asumiseen tai puolison työllistymiseen liittyvissä kysymyksissä.

Muuttoagentti neuvoo veloituksetta vaikkapa näissä kysymyksissä:

missä voi asua?

mitä Joensuussa voi puuhata?

mistä löytyy töitä?

mitä kaikkea voi opiskella?

Psykiatrian klinikkaryhmä Siun sotessa

Psykiatrisesta erikoissairaanhoidossa Siun sotessa vastaa psykiatrian klinikkaryhmä, johon kuuluvat

psykiatrian klinikka

nuorisopsykiatrian klinikka

lastenpsykiatrian klinikka

Psykiatrian klinikkaan kuuluvat

kuusi sairaalaosastoa

tehostetun avohoidon poliklinikka

aikuispsykiatrian poliklinikka

vanhuspsykiatrian poliklinikka

yleissairaalan psykiatrian poliklinikka

neuromodulaatiopoliklinikka

Myös lasten- ja nuorisopsykiatrian klinikoilla on oma osastonsa ja poliklinikkansa