Kandille hyvä yhdistelmä: kokemusta ja tukea

Neljännen vuoden lääketieteenopiskelija Josefiina Wihonen on ollut kesäkandina Joensuussa kuntoutumiskeskuksessa.

Kesätöiden alkamista Josefiina ei ehtinyt jännittää paljoa, sillä viimeisen tentin tulokset jännittivät enemmän.

“Mutta töissä mua jännitti tosi paljon ensimmäiset pari viikkoa ja heräilin yöllä miettimään mitä potilaalle kuuluu. Ja kuitenkin musta tuntui, että mulla meni ne työpäivät ihan hyvin ja mulla oli paljon tukea.”

Kiinnostaako sinua lääkärin työt Pohjois-Karjalassa? Katso avoimet työpaikkamme lääkäreille: Lääkäri, Pohjois-Karjala

Siun sote on ottanut käyttöön EVAL-sovelluksen yhdeksi rekrytointikanavaksi erityisesti erikoistumisvaiheen lääkäreille. EVAL-sovellukseen voit tutustua sekä rekisteröityä tästä linkistä: EVAL-sovellus

Työn monipuolisuus yllätti positiivisesti

Josefiina Wihonen kertoo viihtyneensä kuntoutumiskeskuksessa töissä. Erityisesti työn monipuolisuus on yllättänyt hänet positiivisesti eikä tylsiä päiviä töissä ole ollut. Lisäksi työkuorma on pysynyt sopivana.

“On myös ollut tosi kiva, kun on senioreita koko ajan paikalla. Heiltä on aina pystynyt kysymään neuvoa. Se nopeuttaa hirveästi hommia, kun saat asian varmistettua ja sitten voi mennä seuraavaan. Seniorit ovat olleet ihan parhaita!”

Hän kehuu kesätyöpaikkansa supermukavia hoitajia.

“Täällä ei ole ollenkaan sellaista hierarkiaa. Se on mun mielestä ollut tosi jees, että saa asiat sujumaan ja kaikki uskaltaa sanoa toisilleen asioista ja jopa kyseenalaistaa. Kaikki auttavat mielellään, täällä on hyvä tunnelma ja työtä tehdään tiiminä. Mitä tahansa uskaltaa kysyä matalalla kynnyksellä.”

Josefiina Wihonen oli kuullut opiskelukavereiltaan paljon positiivista palautetta nimenomaan kuntoutumiskeskuksesta ja haki kesäkandiksi sen perusteella.

“Toki valintaan ehkä vähän vaikutti se, että olen Joensuusta kotoisin”, Josefiina naurahtaa.

Hän kehuu ’omaa’ kaupunkiaan. Hänen mukaansa Joensuu sopii ihmisille, jotka pitävät luonnonläheisyydestä ja ulkoilusta sekä sosiaalisista tapahtumista.

“Joensuun on kiva kesäkaupunki. Täällä on Ilosaarirock ja kaikkea muuta happeningia. Myös Siun sotessa on hyvä pöhinä. Ja mielestäni täällä palkkataso on aika hyvä. Tänne kannattaa ehdottomasti muidenkin tulla työskentelemään kandina. Täällä pääsee kandina tekemään ihan super paljon itse monenlaisia asioita, mutta ei kuitenkaan jää yksin työn kanssa vaan saa myös todella apua kaikkeen. Se on hyvä yhdistelmänä, että saa paljon kokemusta, mutta ei jää pulaan jos tuntuu, että ei osaa.”

Tervetuloa mukaan!

Katso Pohjois-Karjalan hyvinvointialue – Siun soten avoimet työpaikat! Avoimet työpaikat

Pohjois-Karjalaan? Miksi mihinkään muualle?

Pohjois-Karjalasta löytyy duunia ja uramahdollisuuksia siinä missä muualtakin, mutta meillä päin vähintään yhtä tärkeää on se, mitä tapahtuu vuorokauden muina aikoina. Ja meillähän aikaa riittää, kun kaikki on lähellä ja elämän voi omistaa muiden unelmien sijaan omilleen.

Pohjois-Karjala on niille, jotka haluavat riisua turhantärkeyden minimiin ja joiden seurassa saa olla outo tai liian tuttavallinen luvan kanssa. Vaihda siis verkkarit jalkaan tai sinistä kajalia silmiin, jos siltä sattuu tuntumaan. Puhu niin kuin ajattelet ja elä sellaista elämää, joka on sinulle tarkoitettu. Tule yhdeksi meistä!

Miksipä et muuttaisi Joensuuhun?
Elo Joensuussa on niin ihanaa, että on kerrassaan pöhköä jättää muuttamatta meille. Siksipä muuttamisesta halutaan tehdä mahdollisimman helppoa. Töiden perässä muuttavien kotiutumista helpottaa Muuttoagentti, joka neuvoo veloituksetta henkilökohtaisesti vaikkapa asumiseen tai puolison työllistymiseen liittyvissä kysymyksissä.

Muuttoagentti neuvoo veloituksetta vaikkapa näissä kysymyksissä:

missä voi asua?

mitä Joensuussa voi puuhata?

mistä löytyy töitä?

mitä kaikkea voi opiskella?